
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου της Βιομηχανικής Περιοχής 
της Ελληνικής Τράπεζας Βιομηχανικής Αναπτύξεως Α.Ε. 
■(ΕΤΒΑ Α.Ε.) που βρίσκεται, εντός των ορίων της κοινότητας 
Μακρυχωρίου (Ν. Λάρισας) και των όρων και περιορισμών δό¬ 


μησης των οικοπέδων αυτής .... 1 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου του Δήμου Βέροιας 
(Ν. Ημαθίας) .ί. . . .. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Τροποποίηση του ρυμοτομικού σχεδίου της Βιομηχανικής Περιοχής της 

Ελληνικής Τράπεζας Βιομηχανικής Αναπτύξεως Α.Ε. (ΕΤΒΑ Α.Ε.) 

που βρίσκεται εντός των ορίων της κοινότητας Μακρυχωρίου (Ν. 

Λάρισας) και των όρων και περιορισμών δόμησης των οικοπέδων 

αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4.(παρ. 2 και 3) του Ν. 742/1977 
«Περί τροποποιήσεως και συμπληρώσεως του Ν. 4458/1965 «Περί 
βιομηχανικών περιοχών και ρυθμίσεως συναφών θεμάτων» (Α’ 319). 

2. Τις διατάξεις του άρθρου 2 (παρ. 3) του Ν. 947/1979 «Περί οικι¬ 
στικών περιοχών» (Α' 169). 

3. Τις διατάξεις του άρθρου 2 (παρ. 5) του Ν. 1337/1983 «Επέ¬ 
κταση πολεοδομικών σχεδίων οικιστική ανάπτυξη και σχετικές ρυθμί¬ 
σεις» (Α' 33). 

.4. Τις διατάξεις των άρθρων 7, 8, 9 και 16 του Ν. 1577/1985 «Γε¬ 
νικός Οικοδομικός Κανονισμός» (Α’ 210) όπως τροποποιήθηκαν με το 
άρθρο 1 (παρ. 3, 4) του Ν. 1772/1988 «Τροποποίηση διατάξεων του 
Ν. 1577/1988 «ΓΟΚ» και άλλες σχετικές διατάξεις» (Α’ 91). 

5. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 

57). 

6. Τις διατάξεις των άρθρων 23 (παρ. 1 εδ. ιδ και ιστ) του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

7. Τις διατάξεις των άρθρων 9, 10 (παρ. 3) και 13 του Π.Δ/τος 
437/1985 «Καθορισμός και ανακατανομή των αρμοδιοτήτων των 
Υπουργείων» (Α' 157). 

8. Τις διατάξεις των άρθρων 1 (εδ. α) και 2 παρ. 1 κεφ. Β του Π.Δ/ 
τος 456/1985 «Μεταφορά αρμοδιοτήτων υπηρεσιών και προσωπικού 


στα Υπουργεία Περιβάλλοντος, Χωροταξίας και Δημοσίων Έργων, 
Βιομηχανίας, Ενέργειας και Τεχνολογίας κ.λπ.» (Α' 163). 

9. Τις διατάξεις του Π.Δ/τος 229/1986 «Σύσταση και οργάνωση 
της Γενικής Γραμματείας Βιομηχανίας» (Α’ 96), όπως τροποποιήθηκε 
με τις διατάξεις του υπ’ αρ. 396/1989 Π.Δ/τος «Οργανισμός της Γενι¬ 
κής Γραμματείας Βιομηχανίας» (Α' 172). 

10. Την Υ. 1074/14.5.1990 απόφαση του Πρωθυπουργού και 
Υπουργού Βιομηχανίας, Ενέργειας και Τεχνολογίας «Ανάθεση αρμο¬ 
διοτήτων στον Υφυπουργό Βιομηχανίας, Ενέργειας και Τεχνολογίας 
Βασίλειο Μαντζώρη» (Β' 326). 

11. Την 502/1989 γνωμοδότηση του Κεντρικού Συμβουλίου Χω¬ 
ροταξίας, Οικισμού και Περιβάλλοντος. 

12. Την 394/1990 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων και Υφυπουργού Βιομηχανίας, Ενέργειας και Τεχνολο¬ 
γίας, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου της βιομηχανι¬ 
κής περιοχής της Ελληνικής Τράπεζας Βιομηχανικής Αναπτύξεως 
Α.Ε. (Ε.Τ.Β.Α. Α.Ε.), που βρίσκεται μέσα στα όρια της κοινότητας Μά- 
κρυχωρίου Ν. Λαρίσης και της οποίας το σχέδιο εγκρίθηκε με το άρθρο 
1 του από 19.6.1981 Π.Δ/τος (Δ’ 460) με: α) την κατάργηση της με¬ 
ταξύ των υπ’ αριθ. 9 και 10 οικοδομικών τετραγώνων οδού και την ενο¬ 
ποίηση αυτών, β) την κατάργηση πεζοδρόμου μεταξύ των 4α και 4β οι¬ 
κοδομικών τετραγώνων και την ενοποίηση αυτών, γ) την έγκριση οδού 
(προέκταση οδού 9) εντός του υπ’ αριθ. 6 οικοδομικού τετραγώνου, δ) 
τη μετατόπιση τμήματος της οδού 6 και ε) τη μετατόπιση των ρυμοτο¬ 
μικών και οικοδομικών γραμμών, όπως οι παραπάνω ρυθμίσεις φαίνο¬ 
νται στα σχετικά δύο (2) χρωματισμένα πρωτότυπα διαγράμματα σε 
κλίμακα 1:2000 που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την υπ’ αριθ. 57222/1990 πράξη του 
και που αντίτυπά τους σε φωτοσμίκρυνση δημοσιεύονται με το παρόν 
διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας τροποποιείται το σχέδιο με το άρθρο 1 του πα¬ 
ρόντος, καταργείται, τροποποιείται και επιβάλλεται προκήπιο πλάτους 
δέκα (10) μέτρων, όπως φαίνεται στα ίδια διαγράμματα. 

Άρθρο 3 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων της βιομηχανικής περιοχής, 
που καθορίστηκαν με το άρθρο 2 του από 19.6.1981 Π.Δ/τος (Δ’ 
460), τροποποιούνται και καθορίζονται ως εξής: 

1. Τομέας Α. Περιλαμβάνει τα υπ’ αριθ. 3 και 4 οικοδομικά τετρά¬ 
γωνα που προορίζονται για αυτοστέγαση βιοτεχνών και τα υπ’ αριθ. 2 
και 6α οικοδομικά τετράγωνα που προορίζονται για την ανέγερση τυπο¬ 
ποιημένων βιοτεχνικών κτιρίων. 

α. Ελάχιστο πρόσωπο: Είκοσι (20) μέτρα 

Ελάχιστο εμβαδόν: Χίλια (1.000) τ. μέτρα 
β. Μέγιστο ποσοστό κάλυψης: Εξήντα τοις εκατό (60%) της επιφά¬ 
νειας των οικοπέδων 

γ. Συντελεστής δόμησης: Δύο και τέσσερα δέκατα (2,4) 
δ. Μέγιστο επιτρεπόμενο ύψος των κτιρίων: Είκοσι (20) μέτρα. 

2. Τομέας Β: Περιλαμβάνει τα υπ’ αριθ. 6, 7, 8, 9, 10, 11, 12, 13, 
14 και 15 οικοδομικά τετράγωνα που προορίζονται για την ανέγερση 
βιομηχανικών κτιρίων: 

α. Ελάχιστο πρόσωπο: Τριάντα (30) μέτρα 
Ελάχιστο εμβαδόν: Δύο χιλιάδες (2.000) τ. μέτρα 
β. Μέγιστο ποσοστό κάλυψης: Εξήντα τοις εκατό (60%) της επιφά¬ 
νειας των οικοπέδων 

γ. Συντελεστής δόμησης: Δύο (2) 

δ. Μέγιστο επιτρεπόμενο ύψος των κτιρίων: Είκοσι τέσσερα (24) μέ¬ 
τρα. 

3. Τομέας Γ. Περιλαμβάνει τα υπ’ αριθ. 1 και 5 οικοδομικά τετρά¬ 
γωνα που προορίζονται για την ανέγερση τελωνειακών εγκαταστάσεων 
και εγκαταστάσεων κεντρικής μονάδας καθαρισμού αποβλήτων και για 
την ανέγερση κτιρίων κοινοχρήστων εξυπηρετήσεων και διαμόρφωση 
οργανωμένου πρασίνου, αντίστοιχα. 

α. Ελάχιστο πρόσωπο: Είκοσι (20) μέτρα 
Ελάχιστο εμβαδόν: Χίλια (1.000) τ. μέτρα 
β. Μέγιστο ποσοστό κάλυψης: Τριάντα τοις εκατό (30%) της επιφά¬ 
νειας τους 

γ. Συντελεστής δόμησης: Οκτώ δέκατα (0,8) 

δ. Μέγιστο επιτρεπόμενο ύψος των κτιρίων: Έντεκα (11) μέτρα. 

4. α. Η ελάχιστη απόσταση των κτιρίων από τα πλάγια και οπίσθια 
όρια του οικοπέδου ορίζεται σε πέντε (5,00) μέτρα, εκτός αν προκύ¬ 
πτουν μεγαλύτερες αποστάσεις Δ, σύμφωνα με το Ν. 1577/1985 
«ΓΟΚ». Δεν απαιτείται η τήρηση των παραπάνω αποστάσεων προκειμέ- 
νου για ειδικές κατασκευές (αναγκαίων λειτουργικών εγκαταστάσεων, 
όπως καπνοδόχοι κ.λπ. με την επιφύλαξη των διατάξεων του άρθρου 9 
(παρ. 1) του Ν. 1577/1985, όπως ισχύει. 

β. Ελάχιστη απόσταση των ανεγερθησομένων εντός του αυτού οικο¬ 
πέδου κτιρίων: Πέντε (5,00) μέτρα. 

γ. Παρεκκλίσεις για το μέγιστο ύψος ειδικών κατασκευών, που είναι 


αναγκαίες για τη λειτουργία των εγκαταστάσεων, όπως γερανογέφυ¬ 
ρες, αποθήκες σιτηρών (σιλό), καπνοδόχοι, πύργοι ψύξης, υδατόπυργοι 
κ.λπ., δίνονται σύμφωνα με το άρθρο 21 του Ν. 1577/1985 «Γενικός 
Οικοδομικός Κανονισμός» (Α’ 210). 

5. Τα κτίσματα κοινωφελών εγκαταστάσεων (υποσταθμοί Δ.Ε.Η., 
τηλεφωνικό κέντρο Ο.Τ.Ε., αντλιοστάσια, δεξαμενές αποθήκευσης νε¬ 
ρού κ.λπ.) ανεγείρονται (ανεξαρτήτως τομέα, με τα παρακάτω όρια αρ¬ 
τιότητας και όρους και περιορισμούς δόμησης: 

α. Ελάχιστο πρόσωπο: Δέκα (10) μέτρα 

Ελάχιστο εμβαδόν: Εκατό (100) τ. μέτρα 

β. Μέγιστο ποσοστό κάλυψης: Εβδομήντα τοις εκατό (70%) της επι¬ 
φάνειας των οικοπέδων. 

γ. Συντελεστής δόμησης: Ένα (1,00). 

Άρθρο 4 

Μέσα στην περιοχή της οποίας το σχέδιο εγκρίθηκε με το άρθρο 1 του 
από 19.6.1981 Π.Δ/τος (Δ' 460) και τροποποιείται με το άρθρο 1 του 
παρόντος, επιτρέπεται η ανέγερση κτιρίων που ανήκουν σε βιομηχανι¬ 
κές, βιοτεχνικές και ναυπηγοεπισκευαστικές επιχειρήσεις και σε επιχει¬ 
ρήσεις επεξεργασίας, αποθήκευσης και εμπορίας αγροτικών προϊόντων, 
καθώς επίσης και κτιρίων κοινοχρήστων εξυπηρετήσεων, τελωνειακών 
εγκαταστάσεων κ.λπ. για την παροχή υπηρεσιών στις επιχειρήσεις που 
είναι εγκατεστημένες στη βιομηχανική περιοχή. 

Άρθρο 5 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ > 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

(2) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομιχού σχεδίου του Δήμου Βέροιας (Ν. 

Ημαθίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστοϋ δομήσεως χ.λπ.» (Α 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Λ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α 154) 
όπως τροποιήθηκε με το 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α 
57). 

5. Τις διατάξεις της παρ. 1 (περ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α 137). 

6. Την 74113/8.5.1990 πράξη συναίνεσης ενώπιον του συμβολαιο¬ 
γράφου Βέροιας Χαρίτωνος Παπαχρυσάνθου του Αρίσταρχου Καρα- 
ντουμάνη αποκλειστικού κυρίου του παρακάτω περιγραφομένου ακινή¬ 
του. 

7. Την 44/16.2.1990 γνωμοδότηση του Κεντρικού Συμβουλίου Οι¬ 
κισμού και Περιβάλλοντος. 

8. Την 41665/21.6.1990 απόφαση του Υπουργού Περιβάλλοντος, 
Χωροταξίας και Δημοσίων Έργων, για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου¬ 
μένου ακινήτου (βαρυνομένου) που ρυμοτομείται με το από 22.2.1974 
Π.Δ/γμα (Δ' 120) που βρίσκεται εντός του ρυμοτομικού σχεδίου Βέ¬ 


ροιας (Ν. Ημαθίας) μεταξύ των οικοδομικών τετραγώνων 324, 325, 
329, του οποίου αποκλειστικός κύριος τυγχάνει ο παραπάνω αϊτών τη 
μεταφορά Αρίσταρχος Καραντουμάνης, όπως το βαρυνόμενό ακίνητο 
φαίνεται με στοιχεία Η, Θ, Α, 56,62,64,63, 72, 74,1, Η, στο σχετικό 
πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
68550/1990 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ρυμοτομουμένου ακινήτου: 740,80 τ.μ. 

β. Ποσοστό κάλυψης: 40% 

γ. Συντελεστής δόμησης βάσει του οποίου πραγματοποιείται η μετα¬ 
φορά: 0,80. 

δ. Μεταφερόμενες δομήσιμες επιφάνειες που αντιστοιχούν σε αυτά 
740,80 X 0,8 = 592,64 τ.μ. εκ των οποίων 296,32 τ.μ. από ισόγειο 
χαι 296,32 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Αρίσταρχου Καραντουμάνη για εμβαδόν 592,64 τ.μ. εχ των 
οποίων 296,32 τ.μ. από ισόγειο και 296,32 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
. στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΣΤΕΦΑΝΟΣ ΜΑΝΟΣ 



ΚΠΜΑΛΜΚ 2Κϊ£& 1 £;:.3ΒΒΙ ΕΡΓΟ» 

